Ovo je članak o kineskoj vazalnoj državi dinastije Zhou (1046-221. pne.).  Za kasniju državu Tri kraljevstva , v. Cao Wei.  

**Država Cáo** (pojednostavljeni kineski: ; tradicionalni kineski: ; pinyin: *Cáo Guó*) bila je vazalna kineska država u doba dinastije Zhou (1046 -221. pne.). Osnovao je u 11. vijeku Caoshu Zhènduó (? - 1053. pne.) （曹叔振鐸）, sin kralja Wena od Zhoua i mlađi brat kralja Wua. Sjedište joj je bilo Táoqiū (陶丘), a površina joj je otprilike odgovarala današnjem Okrugu Dingtao u provinciji Shandong. Bila je smještena u Sjevernokineskoj ravnici, oko 80 km gdje današnji tok Žute rijeke mijenja smjer od istoka na sjeveroistok. Na sjeverozapadu se graničila sa državom Wey, na sjeveroistoku sa državom Lu i na jugoistoku sa državom Song.

Država Cao je bila relativno slaba, pa o njoj nije bilo mnogo historijskih zapisa. Za vrijeme Zapadne dinastije Zhou (1046 - 770. pne.) jedini važniji događaj koji spominju Zapisi Velikog historičara se zbio 826. pne. kada je Youbo od Caoa ubijen od strane mlađeg brata Daiboa od Caboa.

Nakon uspostave Istočne dinastije Zhou godine 770. pne. Državu Cao su pogodili unutrašnji sukobi. Godine 710. vojvoda Mu od Caoa ubio je starijeg brata Cáo Fèibóa i došao na vlast, postavši prvi vladar Države Cáo sa posthumnom titulom "vojvode" (公).

Za vrijeme perioda Proljeća i Jeseni Država Cáo je postala predmetom borbe borbe za prevlast između država Jìn i Chŭ. Godine 637. Chóng’ěr, sin vojvode Xiana od Jina doživio je neugodnosti na proputovanju kroz Državu Cáo i neuljudan tretman od vojvode Gònga od Cáoa.

Oko godine 630. pne. Cao je bio vazal ili saveznik države Chu. Kada je Država Chu napala Državu Song, Država Jin je radi diverzije napala Državu Cao. Kada je Jin porazila Chu u bitci kod Chengpua godine 632. pne. Jìn je skršio Državu Cáo, spasio Državu Song i uzeo vojvodu Gònga od Cáoa kao zarobljenika. Nakon toga je Cáo kao svog sizerena slijedio Državu Jin.

Kasnije su Države Cáo i Sòng postale neprijatelji. Vojvoda Jĭng od Sònga je zarobio vojvodu Dàoa od Cáoa 515. pne. i držao ga u zarobljeništvu do smrti. Kasnije je u državi Cáo izbio metež, te su nasljednici vojvode Dàoa - vojvoda Shēng od Cáoa i vojvoda Yĭn od Cáoa ubijeni jedan za drugim. Vojvoda Fèi od Cáoa je tada postao vladar i izdao Državu Jin napavši Državu Sòng. U protivnapadu je Vojvoda Jĭng od Sònga napao Cáo. Zbog toga im Država Jin nije došla u pomoć, te je vojska Države Song okupirala Državu Cao, zarobila vojvodu Feija te je tako Država Cao godine 487. pne. prestala postojati.

Potomci naroda koji je živio u državi Cáo su kasnije preuzeli njeno ime, što je jedan od izvora današnjeg kineskog prezimena Surname Cáo.

Vladari Caoa
------------

**Vladari Države Cao**| Pinyin/sh. ime | Vladarsko ime | Lično ime | Vladavina |
| --- | --- | --- | --- |
| Cao Shu Zhenduo | 曹叔振鐸 (Cáo Shū Zhènduó) | 振鐸/振铎 ( Zhènduó) |  ? – 1053. pne. |
| Taibo od Caoa | 曹太伯 (Cáo Tàibó) | 脾 ( Pí) | 1053–1002. pne. |
| Gospodar Zhong od Caoa | 曹仲君 (Cáo Zhòng Jū) | 平 ( Píng) | 1002 – 935. pne. |
| Gongbo od Caoa | 曹宮伯 (Cáo Gōngbó) | 侯 ( Hóu) | 935 - 895. pne. |
| Xiaobo od Caoa | 曹孝伯 (Cáo Xiàobó) | 云 ( Yún) | 895 - 865. pne. |
| Yibo od Caoa | 曹夷伯 (Cáo Yíbó) | 喜 ( Xǐ) | 864 - 835. pne. |
| Youbo od Caoa | 曹幽伯 (Cáo Yōubó) | 疆 (Jiāng) | 835 – 826. pne. |
| Daibo od Caoa | 曹戴伯 (Cáo Dàibó) | 蘇/苏 ( Sū) | 826 – 796. pne. |
| Huibo od Caoa | 曹惠伯 (Cáo Huìbó) | 兕 ( Sì) | 794 – 760. pne. |
| Feibo od Caoa | 曹廢伯 (Cáo Fèibó) | 石甫 ( Shífǔ) | 760 – 760. pne. |
| Vojvoda Mu od Caoa | 曹穆公 (Cáo Mù Gōng) | 武 ( Wǔ) | 759– 757. pne. |
| Vojvoda Huan od Caoa | 曹桓公 (Cáo Huán Gōng) | 終生/终生 ( Zhōng Shēng) | 756 – 702. pne. |
| Vojvoda Zhuang od Caoa | 曹莊公/曹庄公 (Cáo Zhuāng Gōng) | 射姑 ( Shègū) | 701 – 671. pne. |
| Vojvoda Li od Caoa | 曹釐公/曹厘公 (Cáo Lǐ Gōng) | 夷 ( Yí) | 670 – 662. pne. |
| Vojvoda Zhao od Caoa | 曹昭公 (Cáo Zhāo Gōng) | 班 ( Bān) | 661 – 653. pne. |
| Vojvoda Gong od Caoa | 曹共公 (Cáo Gòng Gōng) | 姬襄 (Jī Xiāng) | 652 -618. pne. |
| Vojvoda Wen od Caoa | 曹文公 (Cáo Wén Gōng) | 壽/寿 ( Shòu) | 617 – 595. pne. |
| Vojvoda Xuan od Caoa | 曹宣公 (Cáo Xuān Gōng) | 彊 ( Qiáng) | 594 – 578. pne. |
| Vojvoda Cheng od Caoa | 曹成公 (Cáo Chéng Gōng) | 負芻/负刍( Fùchú) | 577 – 555. pne. |
| Vojvoda Wu od Caoa | 曹武公 (Cáo Wǔ Gōng) | 勝/胜 ( Shèng) | 554 – 528. pne. |
| Vojvoda Ping od Caoa | 曹平公 (Cáo Píng Gōng) | 須/须 ( Xū) | 527 – 524. pne. |
| Vojvoda Dao od Caoa | 曹悼公 (Cáo Dào Gōng) | 午( Wǔ) | 523 – 515. pne. |
| Vojvoda Sheng od Caoa | 曹聲公/曹声公 (Cáo Shēng Gōng) | 野 ( Yě) | 514 – 510. pne. |
| Vojvoda Yin od Caoa | 曹隱公/曹隐公 (Cáo Yǐn Gōng) | 通 (Tōng) | 509 – 506. pne. |
| Vojvoda Jing od Caoa | 曹靖公 (Cáo Jìng Gōng) | 露 ( Lù) | 505 – 502. pne. |
| Cao Bo yang | 曹伯陽 (Cáo Bóyáng | 伯陽/伯阳 ( Bóyáng) | 501 – 487. pne. |
|

Izvori
------

1. ↑  Sima Qian, *Zapisi Velikog historičara*

Vanjske veze
------------

* Chinese Text Project "Rulers of the States"

| * p
* r
* u
Teme vezane uz dinastiju Zhou |
| --- |
| Proljeće i Jesen | Ba • Bai • Cai • Cao • Chen • Cheng • Chu • Dao • Deng • Dong Guo • E • Hua • Huang •Jin • Ju • Kuai • Lai • Liang • Liao • Lu • Lü • Pī • Qí • Qǐ • Qin • Quan • Ruo • Shen • Shu • Song • Sui • Tan • Teng • Wei • Wu • Xi • Xi Guo • Xing • Xu • Yan • Yue • Zheng • Zhi |
| Zaraćene države | 

|  |  |
| --- | --- |
| Sedam država | Chu • Han • Qi • Qin • Wei • Yan • Zhao |
| Manje države | Ba • Cai • Lu • Shu • Song • Teng • Yue • Zheng • Zhongshan • Zou |

 |